Anthocharis cardamines

A Anthocharis cardamines é unha especie  de lepidóptero  ditrisio  da familia Pieridae amplamente distribuída por Eurasia, incluíndo a Península Ibérica.

 Características 
Recibe o seu nome das manchas verdosas no exterior das ás, que lle dá a aparencia de brión, e é de grande utilidade como camuflaxe entre a vexetación. Nos machos o ápice do interior das ás dianteiras é dunha cor laranxa forte. Esta coloración non se atopa presente nas femias; as ás nas femias son brancas, con tons negros ou grises na punta. O macho é capaz de disimular a cor laranxa das súas ás dianteiras escondéndoas baixo as traseiras. A cor verdosa no exterior da á está en realidade composta de escamas amarelas e negras; é de especial utilidade cando a bolboreta descansa en plantas como Anthriscus sylvestris ou Alliaria petiolata.

 Distribución 
A especie atópase ao redor de Europa, e esténdese ao oeste ás  áreas tépedas de Asia, até Xapón. Nos últimos anos viuse un incremento do seu número no Reino Unido, e de maneira máis notoria en Escocia; crese que o incremento se debe ao cambio climático.Carter, D. A. (2002). Butterflies and Moths (Revised Edition). Dorling Kindersley, Londres. ISBN 0-7894-8983-XOrange-tip  (Anthocharis cardamines). Arkive (en inglés). Consultado o 5 de xuño de 2010.Butterflies of Scotland - Orange Tip (Anthocharis cardamines). Rampant Scotland (en inglés). Consultado o 6 de xuño de 2010.

 Subespecies 
Coñécense nove subespecies de Anthocharis cardamines:Anthocharis en funet.fi 

 Anthocharis cardamines alexandra
 Anthocharis cardamines cardamines
 Anthocharis cardamines hayashii
 Anthocharis cardamines isshikii
 Anthocharis cardamines kobayashii
 Anthocharis cardamines koreana
 Anthocharis cardamines meridionalis
 Anthocharis cardamines phoenissa
 Anthocharis cardamines progressa

 Notas 

Categoría:Insectos de Asia
Categoría:Lepidópteros de Europa
Categoría:Bolboretas de Galicia
Categoría:Animais descritos en 1758